**Puiul de măr**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puiul de măr

...

Cuprins de ger, de iarnă troienit,

Stă un pui de măr, în colțul din grădină,

Scheletic și firav, crud și desfrunzit,

Să suporte greul poverii de lumină!

...

Când biciuit de vânt, când biciuit de ger,

Prea slab să adoarmă, prea tânăr ca să moară,

Cu crengile-i subțiri se roagă lung la cer

Să-i mai dea putere până la primăvară!

...

În chinul lui sisific se-ascunde rodu-i dulce,

Fructul lui frumos, ce miroase-a soare,

Că-n chinul lung al iernii, puiul de măr duce,

Promisiunea sacră a vieții viitoare!